recursal/SuperWikiNEXT-32B huggingface dataset:
פירוש נוסף ערך זה עוסק בהכינוי בנצרות למשפחתו הקרובה של ישו. אם התכוונתם למשמעות אחרת, ראו המשפחה הקדושה (פירושונים).
הבריחה למצרים מעשה ידי אלברכט דירר.
המשפחה הקדושה
**המשפחה הקדושה** הוא הכינוי בנצרות למשפחתו הקרובה של ישו - מרים אימו, ויוסף, אביו המאמץ.

חג המשפחה הקדושה
----------------

**חג המשפחה הקדושה** הוא חג דתי נוצרי הנחוג על ידי נוצרים קתולים לכבוד שלושת בני המשפחה הקדושה.

החג נקבע על ידי האפיפיור ליאו ה-13 בשנת 1893. עד שנת 1969 נחוג החוג ביום ראשון בשבוע שחל באוקטבה (שמונת הימים) שלפני חג ההתגלות (היינו יום ראשון בשבוע שבין ה-7 בינואר ל-13 בינואר כולל שני ימים אלה).

מאז שנת 1969 נחוג החג ביום הראשון בשבוע שחל בין חג המולד וראש השנה הנוצרית (היינו בין ה-25 בדצמבר ל-1 בינואר). בשנים בהם אין יום ראשון בשבוע זה (דבר המתרחש כאשר הן חג המולד והן ראש השנה הנוצרית חלים ביום ראשון - נחוג חג המשפחה הקדושה ביום שישי בשבוע שבין שני חגים אלה. החג הוזז על מנת לאפשר את חגיגת "חג הטבלת האדון" ביום בו נחוג קודם לכן חג המשפחה הקדושה.

החג עצמו אינו חג חובה בקרב הקתולים, אולם חובה להשתתף במיסה מיוחד הנערכת ביום זה בכנסייה.

שימושים תרבותיים
----------------

קתולים אדוקים נוהגים לרשום בראשי מכתביהם את האותיות "J.M.J" - ראשי תיבות שמות בני המשפחה הקדושה (בדומה לנוהג לכתוב "בס"ד" בקרב יהודים מסורתיים ודתיים).

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **המשפחה הקדושה** |

* המשפחה הקדושה, באתר אנציקלופדיה בריטניקה (באנגלית)
* ישו הנוצרי משפחה, דף שער בספרייה הלאומית

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007293564305171
* BIBSYS: 10031553
* BnF: cb119640827 (data)
* GND: 118837559
* LCCN: sh85070022
* VIAF: 45099216
* WorldCat: viaf-45099216

 |
**הולסנפס** (שם מדעי: ***Hulsanpes***) הוא סוג של דינוזאור ממשפחת הדרומאוזאוריים אשר התקיים במשך הקרטיקון העליון של מונגוליה לפני 75 עד 72 מיליון שנה מזמננו.

מאפיינים
--------

דינוזאור זה התגלה במחצבי מאובנים בתצורות ברון גויוט (אנ') שבמדבר גובי במונגוליה והוא תואר ב-1982 מממצא אחד של שלם לא מושלם, שכנראה השתייך לפרט צעיר, בידי החוקרת הפולנית הלצ'קה אוסמולסקה (אנ'). שם הדינוזאור ניתן מהמילה: "Khulsan pes" כלומר: "רגל בסיס הולצן (Khulsan)".

הממצאים שלו כללו שרידים של אחורי הגולגולת וכן שרידי עצמות מסרק וגפיים תחתונות בודדות שהארוכה שבהם הגיע לאורך 39 מ"מ. לא ברור כיצד חי אך ייתכן שדמיונו להלצ'קרפטור ומיקומם של גפיו הזכיר תנועה בדומה לאווזאים מודרניים ואולי הדינוזאור היה מותאם לצלילה מהירה במקווי מים. ככל הנראה הדינוזאור גם היה מכוסה נוצות. 

הוא התקיים לאורך הנהרות הקדומים במונגוליה של הקמפן שלפני 75 עד 72 מיליון שנה מזמננו ואולי ניזון מדגים ויצורי מים דומים.

קישורים חיצוניים
----------------

ויקישיתוף מדיה וקבצים בנושא **הולסנפס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |
**פורום קיסר** הוא אחד מהפורומים הקיסריים שהיו ברומא בעת העתיקה.

הקמת הפורום
-----------

את הפורום הקים יוליוס קיסר, שתכנן אותו כתחליף לפורום רומאנום, שהיה האתר הציבורי המרכזי של רומא (הן לצורך מפגשים פוליטיים ציבוריים והן לצורכי מסחר). הפורום נועד להקרא על שמו של קיסר, כדי להרשים ולהציג את כוחו הפוליטי. הפורום נחנך בשנת 46 לפנה"ס (אף שבנייתו טרם הסתיימה בעת טקס החנוכה). בניית הפורום הסתיימה מספר שנים מאוחר יותר על ידי הקיסר אוגוסטוס. המתחם מאופיין בציר מרכזי חזק, עם הפיאצה העצומה המוקפת עמודים ונוכחותו המקדימה של המקדש, היא היוותה מודל ארכיטקטוני חדש ומקורי ששימש פונקציות אזרחיות אך יחד עם זאת דתיות כמו גם האדרת האדם שהיה לו זה נבנה.

בחזית הפורום נבנה מקדש לאלה ונוס גנטריקס שמשפחתו של קיסר, היוליים, טענה שהם צאצאיה. כמו כן הוצב בפורום פסל של קיסר הרוכב על בוקפאלוס - סוסו של אלכסנדר מוקדון. הנקודה בה בחר יוליוס קיסר לבנות את הפיאצה הייתה למרגלות גבעת הקפיטולין, בצמוד לפורום הרומי לכיוון סובוררה, הרובע העתיק של העיר רומא בה נולד, כיום חלק משכונת מונטי. מצפון היה רכס הטופה שקשר בין גבעות הקפיטולינה והגבעות הקווירינליות. הודות לחשבונותיו של הסופר הלטיני פליניוס הזקן (23-79 לספירה) אנו יודעים שהפורום אירח אוסף יוצא דופן של יצירות אמנות, המורכב בעיקר מציורי האמנים היוונים הגדולים ופסלים רבים, וכן אוספים עשירים של אבני חן וחפצים נדירים אחרים כמו שריון של מתכות יקרות, ועוטפים חפצי פנינים שהגיעו מחופי בריטניה.

קיסר אף הפעיל את השפעתו ושכנע את הסנאט הרומי להעביר את מקום מושבו לפורום החדש (דבר שלא בוצע לבסוף בשל הרצחו של קיסר).

קישורים חיצוניים
----------------

ויקישיתוף מדיה וקבצים בנושא **פורום קיסר** בוויקישיתוף
* אתר האינטרנט הרשמי של פורום קיסר
* פורום איליום - מאמר מספרו של פלאנטר "המילון הטופוגרפי של רומא העתיקה"

הערות שוליים
------------

1. ↑  FORUM OF CAESAR, fori-imperiali.info

|  |  |
| --- | --- |
| בקרת זהויות עריכת הנתון בוויקינתונים | 
* GND: 4220870-1
* VIAF: 315161176
* WorldCat: viaf-315161176

 |
טנק-דחפור על בסיס הלאופרד 2.
**טנק-דחפור** (בראשי תיבות לא נפוצים: טד"ח) הוא טנק המצויד בכף דחפור ונועד לעבודות עפר ופריצה הנדסית בשדה הקרב. הטנק משלב בין המיגון וקצב התנועה של הטנק, ליכולת העבודה של הדחפור, אם כי הוא פחות יעיל בעבודות עפר מדחפור אמיתי.

בדרך כלל, הסבת טנק לטנק-דחפור נעשית על ידי הוספת כף דחפור לחלקו הקדמי של הטנק. כף דחפור זו היא נמוכה יחסית על מנת לא לפגוע בראות של הנהג ולא להפריע לירי התותח שעל הצריח. מסיבה זו, הספק העבודה של טנק-דחפור נמוך מזה של דחפור כבד, שהכף שלו בדרך כלל גבוהה יותר וגדולה בנפח אותו היא יכולה לדחוף. לעיתים, מוסר הצריח של הטנק ומוחלף במערכות הנדסיות אחרות (כגון זרוע חפירה של מחפר) והטנק משמש ככלי הנדסי בלבד.

טנקי-דחפור משרתים בדרך כלל לצד דחפורים ממוגנים אמיתיים. טנקי-הדחפור משמשים בעיקר לפריצה הנדסית ותמיכה הנדסית עבור כוחות שריון מסתערים (בפרט כאשר נדרשת מהירות ונסיעה למרחקים ארוכים), בעוד שהדחפורים משמשים בעיקר לעבודות עפר גדולות ויסודיות יותר (בפרט כאשר לא נדרשת מהירות ונסיעה למרחקים ארוכים).

בצה"ל שירתו טנקי-דחפור על בסיס M4 שרמן ו-M60 פטון, לצד דחפורי קטרפילר D9. בסוף שנות ה-80 של המאה ה-20 החל צה"ל במיגון הדחפורים, ומאחר שרוב הפעילות המלחמתית עברה ממלחמה כוללת וקרבות הבקעה לעימות מוגבל ולוחמה בשטח בנוי, גברו השימוש וההצטיידות בדחפורים ממוגנים בקרב על פני טנקי-דחפור. כיום, כלי הצמ"ה העיקרי בשירות צה"ל הוא דחפור די-9 משוריין.

ראו גם
------

* חיל הנדסה
* דחפור די-9 בשירות צה"ל
**מיכאיל סמיונוביץ' חוזין** (ברוסית: **Михаил Семёнович Хозин**; 22 באוקטובר 1896 - 27 בפברואר 1979) היה מפקד בכיר בצבא האדום אשר פיקד על ארמיות במהלך מלחמת העולם השנייה.

ביוגרפיה
--------

### תחילת דרכו

חוזין נולד ב-22 באוקטובר 1896, ולמד להיות טכנאי רכבת. ב-7 באוגוסט 1915 הוא גויס לצבא האימפריה הרוסית והוצב ברגימנט המילואים ה-60. ביוני 1916 הוא נשלח ללחום במלחמת העולם הראשונה כחלק מרגימנט הרגלים הסיבירי ה-37, אשר היה חלק מהדיוויזיה הסיבירית ה-10. הוא לחם בחזית המזרחית ובחזית הרומנית כמפקד צוות מקלע. ב-1917, בעקבות פיזור הצבא הקיסרי, פרש חוזין מהצבא. ב-1918 הוא הצטרף למפלגה הבולשביקית ולצבא האדום. הוא לחם במלחמת האזרחים ברוסיה כמפקד גדוד ולאחר מכן כמפקד רגימנט. באפריל 1921 הוא מונה למפקד בריגדה, ולחם בדיכוי מרידות שונות נגד השלטון הקומוניסטי. ב-1924 הוא מונה למפקד הדיוויזיה ה-32, וב-1926 הועבר לפקד על הדיוויזיה ה-34. ב-1932 הוא מונה למפקד הדיוויזיה ה-36, וב-1935 הועבר לדיוויזיה ה-18. ב-1937 מונה למפקד הקורפוס הראשון. ביולי של אותה שנה מונה למפקח על כוחות הצבא במחוז הצבאי לנינגרד, בדצמבר מונה לסגן מפקד המחוז, ובאפריל 1938 קודם להיות מפקד המחוז. בינואר 1939 מונה למפקד האקדמיה הצבאית פרונזה. ב-4 ביוני 1940 הוא הועלה לדרגת לייטננט גנרל.

### מלחמת העולם השנייה

 ערך מורחב – **מלחמת העולם השנייה**  

ב-13 בספטמבר 1941, זמן קצר לאחר פתיחת המתקפה הגרמנית, מונה חוזין לראש מטה חזית לנינגרד. זמן קצר לאחר מכן, מונה במקביל למפקד הארמייה ה-54. כבר ב-27 באוקטובר מונה למפקד חזית לנינגרד, ולחם עמה במהלך המצור על לנינגרד. ב-8 ביוני 1942 הוא הוחלף בתפקיד בלאוניד גובורוב, ונמתחה עליו ביקורת קשה מאוד. הוא הועבר לפקד על הארמייה ה-33. באוקטובר של אותה שנה הוא מונה למפקד "קבוצת וולחוב", וזמן קצר לאחר מכן מונה לסגן מפקד החזית המערבית. ב-4 בדצמבר 1942 מונה למפקד הארמייה ה-20. בתחילת שנת 1943 הוא הועלה לדרגת לדרגת גנרל פולקובניק, ובמהלך אותה שנה שירת כסגן מפקד החזית הצפון-מערבית ולאחר מכן מילא אותו תפקיד בחזית המערבית. במרץ 1944 מונה למפקד המחוז הצבאי וולגה עד סוף המלחמה.

### אחריתו

ביולי 1945 הועבר לאגף כוח האדם, ושנה לאחר מכן מונה למפקד המכון הפדגוגי הצבאי. בפברואר 1954 מונה לראש המכון הצבאי לשפות זרות. בין 1956–1963 עמד בראש מחלקת האקדמיה של המטה הכללי. הוא פרש מהצבא בנובמבר 1963. חוזין נפטר במוסקבה ב-27 בפברואר 1979 בגיל 82.

קישורים חיצוניים
----------------

ויקישיתוף מדיה וקבצים בנושא **מיכאיל חוזין** בוויקישיתוף
* מיכאיל חוזין באתר הגנרלים של מלחמת העולם השנייה (באנגלית)
* מיכאיל חוזין, באתר "Find a Grave" (באנגלית)
**פורט בל** (באנגלית: **Port Bell**) היא מרכז תעשייתי קטן השוכן ליד העיר קמפלה שבאוגנדה. יש לה נמל המשמש להפלגות בינלאומיות סביב אגם ויקטוריה. הנמל נקרא על שם סר הסקת בל, נציב בריטי בשנים 1907 עד 1910 אשר טיפל באינטרסים של בריטניה באוגנדה החל משנת 1906. לוזירה, העיירה הקרובה, נמצאת במרחק של קילומטר מפורט בל. 

מעבורות היוצאות מהנמל מקשרות את קמפלה, הנמצאת במרחק 10 ק"מ ברכבת, למקומות אחרים על שפת האגם הכוללים את ג'ינג'ה, קיסומו ומואנזה. כאשר הסתיימה בניית השלב הראשון של רכבת אוגנדה בשנת 1901, התחילה הרכבת בקיסומו, במרחק 12 שעות נסיעה מפורט בל ומעבורות העבירו את המוצרים ביניהן. רק בשנת 1931 הסתיימה בניית ענף הרכבת מנקורו עד קמפלה. עם פתיחת נתיב כל הרכבות ממומבסה לקמפלה בשנה זו, פורט בל החלה בירידה ביעילותה יחד עם המעבורות.

מבשלות שיכר אוגנדה נמצאות כיום בפורט בל. בשנות ה-60, הוקמה מפעל לחילוט תה אינסטנט במקום וכמו כן גם מפעל להכנת "ואריגי", משקה חריף מקומי. 

לפני עידן מטוסי הסילון שימשה פורט בל כתחנת מעבר לנוסעים ולדואר עבור הסירות המעופפות הבריטיות. כמו כן חיברה פורט בל בין קיסומו לח'רטום שבסודאן.

הערות שוליים
------------

1. ↑  Notes on the Geography of Uganda: Port Bell, greatmirror.com
תפילה בצ'צ'ניה. צילום של יבסטאפייב
הסופר אלכסנדר סולז'ניצין בדרכו למסע ברחבי רוסיה, צילום של יבסטאייב מ-1994
**מיכאיל אלכסנדרוביץ' יבְסטָאפְיֵיב** (ברוסית: **Михаил Александрович Евстафьев**;‏ נולד ב-1963 במוסקבה) הוא צייר, צלם וסופר רוסי.

ביוגרפיה
--------

יבסטאייב החל לעסוק בציור ובצילום בגיל צעיר. אמו, סבתו וסבא-רבא שלו, כולם פסלים, עודדו אותו למצוא סגנון משלו באמנות, אך הוא פנה לכיוון שונה, למד עיתונאות בינלאומית באוניברסיטת מוסקבה והחל לעבוד בסוכנות הידיעות הממשלתית טא"ס. 

בשלהי שנות השמונים התנדב לשירות בצבא ברית המועצות, שנלחם באפגניסטן. הוא שירת שנתיים והיה עד לקרבות רבים במלחמת אפגניסטן וכן לנסיגת הצבא הסובייטי ב-1989. מאוחר יותר פרסם רומן בשם "שני צעדים מגן עדן", העוסק בפלישה הסובייטית לאפגניסטן.

בשנות התשעים עבד כצלם עיתונות עבור סוכנויות ידיעות שונות, וסיקר מטעמן את התפרקות ברית המועצות, ומספר רב של סכסוכים ומלחמות, בין היתר בבוסניה-הרצגובינה, גאורגיה, נגורנו קרבאך, טרנסניסטריה וצ'צ'ניה. לצד זה סיקר גם את ההתרחשויות הפוליטיות בקרמלין.

מתגורר כיום בווינה.

ראו גם
------

* צילום עיתונות
* צילום מלחמה

קישורים חיצוניים
----------------

ויקישיתוף מדיה וקבצים בנושא **מיכאיל יבסטאפייב** בוויקישיתוף
* 

* אתר האינטרנט הרשמי של מיכאיל יבסטאפייב

|  |  |
| --- | --- |
| בקרת זהויות עריכת הנתון בוויקינתונים | 
* PIC: 389376

 |
**סנאי ניגר** או **סנאי שועלי** (שם מדעי: ***Sciurus niger***) הוא מין של סנאי ממשפחת הסנאיים החי ביערות ממוזגים לאורך מזרח ארצות הברית ודרום-מזרח קנדה וכן בקצה הצפוני של מקסיקו, אם כי הוא מצוי גם בחלק קטן ממערב אמריקה. הוא הגדול שבסנאים של אמריקה הצפונית. קל לבלבל בין מין זה לסנאים דומים כמו סנאי אדום אמריקני או סנאי אפור.

סנאי זה מגיע לאורך 45–70 ס"מ, בעל זנב באורך 20–33 ס"מ ומשקלו מגיע ל-500 עד 1,000 גרם בממוצע. אין הבדלי גדלים בין הזכרים לנקבות, אך הפרטים המערביים נוטים להיות קטנים יותר. סנאי זה בעל גוונים כתומים וחומים בהירים, מעט אפורים לאורך הפרווה והוא בעל זנב שעיר וארוך כמו של שועל. החלק התחתון של הגוף כתום והפנים כתומות עם שפתיים אפורות ואף ועיניים שחורים. לעיתים נולדים סנאים שחורים לגמרי (אנ') או לבקנים.

הסנאי הוא שוכן עצים אך לעיתים הוא יורד אל הקרקע, באזורים בהם מצויים פחות טורפים. בדרך כלל הוא חי ביערות של מיני עצים גדולים ורחבים כמו אלון, אורן, פקאן, היקורי ואגוז מלך, שאת אגוזיהם הוא אוכל. הסנאי הצליח להגיע למדינות המישורים הגדולים כמו קנזס, בעיקר בזכות נטיעות של עצי צפצפה לאורכם.

הסנאי ניזון ממגוון מזונות מהחי ומהצומח, בין השאר מאגוזים, ניצנים, פקעות, פירות, פירות יער, נבטים, פטריות, חרקים, ביצים וציפורים קטנות. הוא ניזון גם מגידולים חקלאיים כמו תירס וממייפל.

לרוב הסנאים הם פעילי יום והם לא טריטוריאליים, המאפשרים לסנאים שונים לבקר במאורתם שבעצים, בה הם ישנים בחורף.

קישורים חיצוניים
----------------

ויקישיתוף מדיה וקבצים בנושא **סנאי ניגר** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  סנאי ניגר באתר הרשימה האדומה של IUCN

פרט לבקן של סנאי ניגר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007548248005171

 |
**סנאי אדום אמריקני** (שם מדעי: ***Tamiasciurus hudsonicus***) הוא מין של סנאי אדום פרווה שתחום תפוצתו בצפון אמריקה הצפונית. סנאי זה מזכיר במראהו את הסנאי האדום המוכר, אך למעשה שייך לסוג נפרד. שני המינים חיים באזורים אחרים ואינם חופפים, מה שמפחית את התחרות ביניהם.

מאפיינים
--------

אורכו של הסנאי 28–35 סנטימטרים ומשקלו 200–250 גרם. הוא בעל פרווה אדמדמה עם זנב בעל גוון אדום עז וקצוות שחורים, בטן וחזה לבנים ועיניים שחורות מוקפות בטבעת אפורות בהירות. הסנאי הוא יונק מותאם לטיפוס על עצים והוא מסתייע בזנב הארוך והשעיר שלו ובכפות רגליו הגדולות.

תפוצת הסנאי היא ביערות מחטניים על עצים כמו אורנים או אשוחים. הסנאי נפוץ באזורים בהם יערות מחט משגשגים כמו במרבית קנדה, דרום אלסקה, צפון-מזרח ארצות הברית, לאורך הרי הרוקי וסביב הימות הגדולות. הוא אינו מצוי סביב המישורים הגדולים ובמרבית דרום ארצות הברית, שם אין מספיק עצי מחט, אם כי אוכלוסייה הררית מתקיימת באריזונה. כמו כן הוא אינו מצוי לחופי קולומביה הבריטית ואזור הפסיפיק נורת' וסט, בהם מצוי קרובו סנאי דאגלס (*Tamiasciurus douglasii*).

הסנאי הוא אוכל-כול הניזון בעיקר מזרעים שונים, אצטרובלים, פירות יער וגרגרים, פטריות לרבות רעילות, ביצים, חרקים קטנים ואף מגוזלים או מצעירי ארנבת השלג כאשר הם זמינים ביותר. לסנאי טורפים רבים ביניהם שונר צפוני ומצוי, זאבים, קויוטים, שועלים, סמוריים שונים ועופות דורסים.

קישורים חיצוניים
----------------

ויקישיתוף מדיה וקבצים בנושא **סנאי אדום אמריקני** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* EOL
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  סנאי אדום אמריקני באתר הרשימה האדומה של IUCN

סנאי על העץ

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007558310405171
* LCCN: sh85132184

 |
**בנק האדמות המוסקבאי** (ברוסית: **Московский земельный банк**) הוא בנק משכנתאות גדול ברוסיה הטרום מהפכנית, חלק מבית הבנקאות של לזר פוליאקוב. המשרד הראשי של הבנק היה במוסקבה.

היסטוריה
--------

 פרסום של בנק האדמות במוסקבה. מוסקבה, 1883.
בין עשרת בנקי האדמות שקמו באימפריה הרוסית בשנים 1871—1873 במהלך יישום רפורמת האשראי לאחר ביטול הצמיתות על ידי הקיסר אלכסנדר השני והיו קיימים עד למהפכת אוקטובר, היה *בנק האדמות המוסקבאי* שהיה אחד הגדולים במדינה.

בשנת 1902, פעילות הנדל"ן העירונית הגבילה שליש מסך ההלוואות. עד שנת 1914 הנפיקו בנקים לאדמות הלוואות לטווח ארוך עבור קרקעות בסכום של 897 מיליון רובל, עבור נדל"ן עירוני בשווי 388.8 מיליון רובל. ההון הקבוע הגיע ל-90.3 מיליון רובל, הבנקים הנפיקו 1249.2 מיליון אג"ח.

בנק האדמות במוסקבה, שהוקם בשנת 1872 היה חלק בלתי נפרד מבית הבנקאות של לזר פוליאקוב, שסיפק הלוואות הן לטווח הארוך (עד 66 שנים וחודשיים - על ביטחון האדמות ועד 38 שנים ו -4 חודשים - על ביטחון הנדל"ן העירוני), והן לטווח הקצר (עד 3 שנים) הלוואות בשטחי מוסקבה והמחוזות הסמוכים. נוסף על פוליאקוב עצמו, דירקטוריון הבנק כלל את אחיו סמואל סולומונוביץ ', הבן יצחק לזרביץ' והנסיך ניקולאי סרגייביץ' שצ'רבאטוב. בשנת 1912 הנפיק בנק האדמות במוסקבה הלוואות עבור 13.2 מיליון רובל.

בשנת 1918 הבנק פורק בהוראת הסובנארקום של רוסיה הסובייטית.

הערות שוליים
------------

1. ↑  Scripophily.ru Старинные ценные бумаги
2. ↑  Викитека. ЭСБЕ/Россия/Экономический отдел/Кредитные учреждения
3. ↑  М. Н. Барышников. Деловой мир России(2) | Акционерные земельные банки
4. ↑  Борис Ананьич. Книга: Банкирские дома в России 1860—1914 гг. | Банкирский дом Лазаря Полякова
5. ↑  Компания «Исторический документ» | Московский Земельный банк.
**סלביה מאזיר** (בבלארוסית: **ФК «Сла́вія-Мазы́р»**) היא קבוצת כדורגל מהעיר מאזיר אשר משחקת בליגת העל בבלארוס. הקבוצה נוסדה בשנת 1987 וזכתה בשתי אליפויות לאומיות (1996, 2000) ובשני גביעים לאומיים (1996, 2000).

היסטוריה
--------

המועדון נוסד בשנת 1987. במהלך קיומו זכה המועדון פעמיים באליפות בלארוס בשנים 1996 ו-2000.

הקבוצה השתתפה בעונת גביע אירופה למחזיקות גביע בעונת 1996/1997 אך הפסידה לקיי. אר. רייקיאוויק האיסלנדית והודחה. בעונה לאחר מכן היא השתתפה בליגת האלופות ואף עברה את הסיבוב הראשון, אך הודחה אחרי הפסד לאולימפיאקוס בסיבוב השני ועברה לשחק בליגה האירופית שם הפסידה לדינמו טביליסי בשלב 64 הגדולות והודחה.

לאחר אליפותה בשנת 2000 היא השתתפה בליגה האירופית מול מכבי חיפה והודחה.

תארים
-----

* ליגת העל הבלארוסית בכדורגל
	+ **זכייה (2)**: 1996, 2000
* הגביע הבלארוסי
	+ **זכייה (2)**: 1996, 2000

קישורים חיצוניים
----------------

* אתר האינטרנט הרשמי של סלביה מאזיר

* פרופיל, באתר Transfermarkt

* פרופיל, באתר Soccerway

* פרופיל, באתר WorldFootball.net

| בלארוסבלארוס ליגת העל הבלארוסית בכדורגל, עונת 2022 |
| --- |
| 

|  |
| --- |
| איסלץ' • אנרגטיק מינסק • ארסנל דזיארז'ינסק • באטה בוריסוב • דינמו ברסט • דינמו מינסק • רוך ברסט • הומל • הרדזיה • ויטבסק • טורפדו ז'ודינו • מינסק • נמאן גרודנו • סלוצק • סלביה מאזיר • שחטיור סליהורסק |

 |
"**שחיין**" (1987) הוא תצלום מאת האמנית הישראלית דגנית ברסט.

תיאור
-----

התצלום "שחיין" שייך לקבוצת עבודות שיצרה האמנית דגנית ברסט בשנים 1991-1986 ומתארים דמויות שצילמה בחוף תל אביב-יפו. תצלום זה, מן המוקדמים שבסדרת תצלומים אלו, נוצר במהלך עבודתה על פרויקט "חקירות לוך נס" (1989-1986). הוא מתאר דמות אנונימית של חותר בסירת חסקה, מתוך תצלום נרחב יותר. 

בעבודה הדגישה ברסט את הגרעיניות של סרט הצילום (נגטיב) ושל נייר ההדפסה על ידי הגדלה של הדימוי, צילומו והגדלתו החוזרת. תהליך הגדלה מכני זה, שהועצם עד להתפרקותה של הדמות לכדי מערך כתמי, מהווה דוגמה לאופן שבו המשיכה ברסט לנצל את טכנולוגיית הצילום כדי לבחון את מעמדו של האובייקט ואת אופני הראיה שבהם הוא מתגלה. 

ברסט עשתה שימוש נוסף דמות השחיין בציור "שחיין" (1989). בציור גדול-ממדים זה "הורכבה" הדמות מחדש ממערך של כתמים עגולים בצבע כחול ושחור. מרדכי גלדמן תיאר את הדימוי של הדמות בהקשר של ציור זה כדמות "[ה]נראית אך בקושי, כאותן דמויות ההופכות שחורות למבט בגלל סנוורי הקיץ המשחירים את כל הנראה. זהו ציור פוסט-פוינטליסטי המאזכר את ציוריו המופלאים והמסתוריים של ז'ורז' סרה".. גרסה נוספת של הדימוי הופיע בציור בצבעי מים שהיווה חלק סדרת הציורים "מתרחצים" (1990).

דניאלה טלמור תיארה האיקונוגרפיה של השחיין כמאזכרת, באמצעות יצירתה המאוחרת יותר של האמנית, את דמותו של כארון מן המיתולוגיה היוונית. על פי טלמור הדמות היא דמות נערית בעלת און, אך גם כזו החסרה מגדר מובהק.

הערות שוליים
------------

1. ↑  גלדמן, מרדכי, "שלוש עבודות", בתוך: גינתון, אלן (אוצרת), **דגנית ברסט: המזימה של הטבע: עבודות 2013-1973**, מוזיאון תל אביב לאמנות, תל אביב, 2013, עמ' 50
2. ↑  טלמור, דניאלה, **דגנית ברסט: ארבעה פרקים על מים**, מוזיאון חיפה לאמנות, חיפה, 2004, עמ' 11
3. ↑  טלמור, דניאלה, **דגנית ברסט: ארבעה פרקים על מים**, מוזיאון חיפה לאמנות, חיפה, 2004, עמ' 11
**פגישת מחזור** (באנגלית: **Spring Reunion**) הוא סרט קולנוע אמריקאי משנת 1957 עם בטי האטון ודיינה אנדרוז בתפקידים הראשיים. זה היה סרטה האחרון של האטון לאחר שפרשה מסרטי פרמאונט בשנת 1952. אנדרוז היה בשלב זה בירידה בקריירה שלו.

העלילה מתרכזת בפגישת מחזור של מסיימי בית ספר תיכון בשנת 1941 לאחר 15 שנה (בשנת 1956).

תקציר העלילה
------------

בוגרי מחזור 1941 של בית הספר התיכון בעיירת החוף קרסון (שם פיקטיבי) בקליפורניה מתכנסים בשנת 1956 לפגישת מחזור והעלאת חוויות מהעבר. מכינים כיבוד עם פונץ', מסריטים קטעים מתקופת הלימודים, רוקדים ומרכלים. חלק נשארו רווקים וחלק הקימו משפחות.

מלכת הכיתה הייתה מרגרט "מגי" ברוסטר (בטי האטון), כעת היא בת 33 ועדיין רווקה. היא עובדת במשרדו של אביה (רוברט סימון), סוכן נדל"ן מצליח. מגי קשורה לאביה וגרה אצל הוריה. יום לפני הטקס מגיעה אליה חברתה בארנה פורסט (ג'ין הייגן). ברנה נשואה ויש לה כעת ארבעה ילדים שמציקים לה כל הזמן וכעת היא רוצה קצת חופש מהם.

התלמיד הבולט והמצליח במחזור היה פרד דייוויס (דיינה אנדרוז). מגי ודייב היו זוג בולט בכיתה אבל דרכיהם נפרדו. דייב מחליף מקומות עבודה ולא יציב ואביה של מגי מתנגד לקשר אתו. כעת מגי מנסה למכור את דירתו בקרסון. הוא מדוכדך ואינו רוצה להגיע לטקס. מגי חייבת להגיע לשם כי היא מופיעה בשיר.

ג'ק פרייזר (גורדון ג'ונס), שהיה גם אז תלמיד בולט וכעת מקרין סרטים על תחרויות הפוטבול של המחזור, מתחיל לחזר אחרי בארנה והיא נענית לו.

לאחר שמגי שרה את השיר המפורסם That old feeling (אנ') היא יוצאת עם פרד ומצטרפים אליהם ברנה ופרייזר. הוא מנסה לחזר אחריה וזה מחמיא לה אבל היא דוחה אותו למחר ואז הוא מתקשר ומודיעה לה לרווחתה שלא יוכל להגיע כי נתפס לו הגב.

פרד לוקח את מגי לשיט בסירתו והם מצליחים בקושי לחזור לחוף כשחודרים מים לסירה והיא כמעט שוקעת. החוויה הזאת מחזקת את הקשר ביניהם, הם מתוודים על הקושי להיות בודד והם מחליטים להתחתן.

אביה של מגי מקבל את הידיעה הזאת בחוסר רצון. הוא חושב שפרד בלתי יציב ומעדיף שמגי תישאר לצידו בבית והמשרד ולא אכפת לו שהיא מתקרבת להיות רווקה זקנה (בת 33). לבסוף הוא מציע לפרד משרה מכובדת בחברה כדי שהזוג יישאר לגור לידם. מגי מקבלת זאת אך פרד לא רוצה להיות קשור להוריה כשהיא מהססת הוא עוזב. ברגע האחרונה מגי מקבלת החלטה, עוזבת את הוריה ומצליחה לעלות על רכבו של פרד בדרך לנישואים.

קישורים חיצוניים
----------------

* "פגישת מחזור", במסד הנתונים הקולנועיים IMDb (באנגלית)
* "פגישת מחזור", באתר AllMovie (באנגלית)
* "פגישת מחזור", במסד הנתונים הקולנועיים KinoPoisk (ברוסית)
* פגישת מחזור, באתר יוטיוב
* בטי האטון that old feelig, באתר יוטיוב
פירוש נוסף ערך זה עוסק במחזה מוקדם מאת צ'כוב. אם התכוונתם לסופר הסובייטי הנודע בשם עט זה, ראו אנדריי פלטונוב.

**פּלַאטוֹנוֹב** (ברוסית: **Платонов**; הנודע גם בשם "חסר אב" או "מחזה בלי כותרת") הוא השם האנגלי שניתן למחזה מוקדם, חסר שם שנכתב ברוסית בידי אנטון צ'כוב ב-1878. זהו המחזה רחב ההיקף הראשון של צ'כוב שנכתב במיוחד עבור מריה ירמולובה, כוכבת עולה של תיאטרון מאלי. ירמולובה דחתה את המחזה והוא לא ראה אור עד לשנת 1923.

אודות המחזה
-----------

16 שנה לאחר שצ'כוב הלך לעולמו, בשנת 1920, המחזה התגלה בכספת של בנק במוסקבה. הוא היה כתוב בכתב ידו של צ'כוב, אולם היה חסר כותרת. בשנת 1923 הוא ראה אור בהוצאת הארכיון הספרותי הסובייטי. חוקרי יצירתו של צ'כוב סבורים שזהו מחזהו הראשון. המחזה כונה בשמות שונים: "פלאטונוב", "דון ז'ואן נוסח רוסיה" ו"פלאטונוב הריקא". מן השמות ניתן ללמוד שגיבור המחזה הוא פלאטונוב, אבל היות שצ'כוב הציע את המחזה לשחקנית ידועה שדחתה אותו, הוא כנראה לא התכוון לכך.

הפקות
-----

הגיבור הראשי "מיכאיל פלאטונוב", הוא מנהל בית ספר פרובינציאלי, ושמו משמש לשם המחזה בתרגומו האנגלי. 
המחזה הוצג לראשונה בשם "דון ז'ואן המסכן" בסטוקהולם, שוודיה.
ב-1956 הוצג לראשונה בבורדו ואחר-כך בשם "פלאטונוב הריקא" בבימויו של ז'אן וילאר בפריז. בשנת 1959 הועלה בידי ג'ורג'ו סטרלר במילאנו.
הצגת הבכורה של המחזה ברוסיה התקיימה בתיאטרון וכטנוגוב במוסקבה ב-1960 ונקרא "פלאטונוב". באותה שנה הוצג המחזה בניו יורק בשם "שערורייה כפרית" ובלונדון בתיאטרון רויאל קורט בשם "פלאטונוב".

היצירה עובדה והופקה בתיאטרון אלמידה בלונדון, בתיאטרון בריסטול אולד ויק, ובידי להקת התיאטרון סולפפר בטורונטו. המחזאי מייקל פריין כתב עיבוד שמרבים לבצעו בשם "דבש פרא", שראה אור ב-1984. הטקסט של צ'כוב, שזמן הצגתו אורך שש שעות, ומעולם הוא לא ראה בו נוסח סופי, מוצג לעיתים רחוקות. אולם ב-1997 הבמאי לב דודין ותיאטרון מאלי של סנקט פטרבורג הציג גרסה נאמנה למקור חסרת שם, בפסטיבל ויימאר השנתי לאמנויות. זמן ההצגה הוא ארבע שעות. ההפקה התקיימה בסנקט פטרבורג ובמילאנו בהמשך אותה שנה. חמש הופעות הועלו במרכז האמנויות ברביקן, לונדון, ביוני 1999. גרסה חדשה מתורגמת ומעובדת בידי אליה חודוש הופקה בידי בית הספר לדרמה של אוניברסיטת ייל באוקטובר 2013.

סרט
---

רשת ה־BBC צילמה גרסה טלוויזיונית של "פלאטונוב", בכיכובו של רקס הריסון בתפקיד פלאטונוב. ב-1976 הסופר אלכסנדר אדבשיאן והבמאי ניקיטה מיכאלקוב עיבדו את העבודה לסרט בשפה הרוסית еоконченная пьеса для механического пианино (Neokonchennaya pyesa dlya mekhanicheskogo pianino. הוא נעשה באולפני מוספילם, הסרט הופץ במערב בשם An unfinished piece for mechanical piano (יצירה לא גמורה לפסנתר מכני). הוא עובד מחדש בידי טרבור גריפיתס' לגרסה בימתית חדשה בשם Piano (פסנתר), שהופקה בתיאטרון המלכותי הלאומי, לונדון, באוגוסט 1990. סטיבן ריאה גילם את דמותו של פלאטונוב.

קישורים חיצוניים
----------------

* "Neokonchennaya pyesa dlya mekhanicheskogo pianino", במסד הנתונים הקולנועיים IMDb (באנגלית)

הערות שוליים
------------

1. ↑  מייקל פריין, "מחזהו הראשון של אנטון צ'כוב", מופיע בתוכניית ההצגה, התיאטרון הקאמרי, 1985.
2. ↑  מייקל פריין, "מחזהו הראשון של אנטון צ'כוב", מופיע בתוכניית ההצגה, התיאטרון הקאמרי, 1985.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb14467161t (data)
* GND: 4519142-6
* NLA: 35294724
* SUDOC: 147506018
* VIAF: 176957801
* WorldCat (עם VIAF): 176957801

 |
**Sports Rabbi** (בעברית: **ספורטס רבי**) הוא אתר אינטרנט, הסכת ובלוג העוסק בסיקור ספורט ישראלי, בדגש על כדורסל ישראלי וכדורגל ישראלי.

זהו האתר היחידי, אשר מסקר ספורט ישראלי באופן תדיר בשפה האנגלית. לאתר ישנה גם גרסה מקבילה בשפה העברית.

בנוסף, האתר עוקב ומעדכן אחר ספורטאים יהודים ברחבי העולם.

היסטוריה
--------

האתר הוקם בידי ג'וש הליקמן - יהודי קנדי שעסק בעברו בתיירות בינלאומית, ועלה לישראל בשנת 2004.

בתחילה, הליקמן הפעיל את האתר כבלוג אשר כתבותיו היו מתורגמות לאנגלית ממדורי ספורט בעיתונים.

עם השנים האתר השתדרג וכולל כעת תכנים בלעדיים בשפה האנגלית, כולל ראיונות ודיווחים בזמן אמת מהמגרשים.

מדורים ותכנים באתר
------------------

נכון לשנת 2021, קיימים באתרים באנגלית ובעברית המדורים הקבועים באים:

* HolyLand Hoops - מדור שעוקב אחר כדורסל ישראלי: ליגת העל בכדורסל, נבחרת ישראל בכדורסל, תחרויות כדורסל באירופה בהשתתפות קבוצות ישראליות, ועוד.
* Football Israel (באתר באנגלית בלבד) - מדור שעוקב אחר כדורגל ישראלי: ליגת העל בכדורגל, נבחרת ישראל בכדורגל, תחרויות כדורגל באירופה בהשתתפות קבוצות ישראליות, ועוד.
* Jews in Sports - מדור שעוקב אחר ספורטאים יהודים ברחבי העולם בענפי ספורט שונים ומגוונים.
* Deni Avdija - מדור שעוקב אחר השתלבותו של שחקן הכדורסל דני אבדיה בליגת הNBA ובקבוצתו הוושינגטון ויזארדס.
* מדורים מתחלפים על נושאים שונים, כדוגמת ספורט אולימפי.

הסכתים
------

ההסכתים באתר הם בנושאים שונים ומגוונים, ולרוב כוללים ראיון אחד או שניים עם דוברי אנגלית.

בין המרואיינים: כדורסלנים וכדורגלנים זרים בליגת העל, ספורטאים יהודים המשחקים מחוץ לישראל או עיתונאי ספורט.

פרויקטים אחרים
--------------

האתר גם מציע סיורים בישראל בשפה האנגלית, אשר משלבים ספורט בישראל, יהדות וציונות.

קישורים חיצוניים
----------------

* 

* אתר האינטרנט הרשמי של Sports Rabbi

* אתר האינטרנט הרשמי של Sports Rabbi (באנגלית)
* אתר האינטרנט וההסכתים של Sports Rabbi בשפה האנגלית
* אתר האינטרנט וההסכתים של Sports Rabbi בשפה העברית

הערות שוליים
------------

1. ↑  צביקה קליין, חי מהמגרש: היהודי שמרביץ ציונות דרך הכדורגל הישראלי, באתר nrg‏, 28 ביולי 2017
בטיילת "שביל עמי"
ראפטינג ליד הירדן, בקטע של דרך שביל עמי, ב-23 באוקטובר 2017.
**שביל עמי** הוא טיילת לאורך הגדה המזרחית של נהר הירדן, המובילה מעמיר לשדה נחמיה וגשר יוסף. הטיילת קרויה על שם עמי פלד, תלמיד תיכון שנהרג בשנת 1990 בתאונת דרכים כשרכב על אופניו על הגשר המחבר בין קיבוץ עמיר לקיבוץ כפר בלום.

ברצפת הבטון של הטיילת משובצים פסוקים מהתנ"ך המאזכרים את נהר הירדן. פסוקים בהם מוזכר שם האלוהים הוסרו לבקשת חוגים דתיים.

קטע הירדן שהטיילת עוברת לאורכו משמש גם לשייט קייקים ולרפטינג, וכן פועל בו מתקן אומגה מעל לירדן, מכפר בלום אל הטיילת. 

בסמוך לשביל נמצא מפגש הנחלים חצבאני, בניאס ודן.

|  |
| --- |
| * טיילת "שביל עמי"טיילת "שביל עמי"
* פסוק מהתנ"ך בטיילת "שביל עמי"פסוק מהתנ"ך בטיילת "שביל עמי"
 |

קישורים חיצוניים
----------------

ויקישיתוף מדיה וקבצים בנושא **שביל עמי** בוויקישיתוף
* טיילת הירדן - שביל עמי, באתר "טיולי לילה בישראל"

הערות שוליים
------------

1. ↑  מרכז מדע ודעת תל חי למחוננים ומצטיינים – דף זיכרון לעמי פלד תלמידנו האהוב, ממחזור התלמידים הראשון בתל חי, באתר gifted.telhai.ac.il
2. ↑  אתר למנויים בלבד משה גלעד, היופי של מפגש הנחלים הבניאס, הדן והחצבני, באתר הארץ, 12 במאי 2021
**ג'ורג' רוברט לייזנבי** (באנגלית: **George Robert Lazenby**; נולד ב-5 בספטמבר 1939) הוא שחקן קולנוע ודוגמן עבר אוסטרלי, שנבחר לגלם את דמותו של ג'יימס בונד לאחר פרישתו של שון קונרי.

ביוגרפיה
--------

לייזנבי נולד בניו סאות' ויילס, אוסטרליה. לאחר שעזב את בית הספר עבד כאיש מכירות בחברת "Morris Motor". הוא עבר ללונדון ב-1964 ועבד כדוגמן, ומאוחר יותר כשחקן בפרסומות. לפני שנבחר לגלם את ג'יימס בונד, שיחק רק בסרטי ריגול איטלקיים המוגדרים כ"סרטים סוג ב" (B Movies) ובפרסומות.

לאחר פרישתו של שון קונרי מתפקיד ג'יימס בונד ב-1967, הוזמן לייזנבי על ידי מפיק סדרת הסרטים, אלברט ברוקולי, להשתתף במבחן בד לתפקיד בונד לאחר שהלה ראה אותו בפרסומת. ברוקולי התרשם ממבחן הבד של לייזנבי והוצע לו חוזה לשבעה סרטים, אך לייזנבי שוכנע על ידי הסוכן שלו שדמות המרגל תהיה לא רלוונטית בשנות השבעים, ולייזנבי עזב את הסדרה אחרי סרט אחד: "בשרות הוד מלכותה" (1969). במהלך חלק ניכר מן הסרט, מתחזה דמותו של בונד לדמות אחרת, סר הילרי בריי (שמגולם על ידי השחקן ג'ורג' בייקר). בחלק מהסרט מתחזה בונד לבריי ובאותן סצנות מדבב ג'ורג' בייקר את לייזנבי, עניין חריג לדמות המגולמת על ידי שחקן דובר אנגלית כשפת אם. לייזנבי הסתכסך במהלך הצילומים עם הבמאי פיטר האנט והעיתונים טענו שהסתכסך גם עם השחקנית הראשית דיאנה ריג מפני שעיתונאי אחד שמע את דיאנה אומרת: "אני אוכלת שום בארוחת צהריים אני מקווה שגם אתה ג'ורג'!" אבל אחרי שהבינו שני השחקנים שזה נאמר בתור בדיחה העיתונאים חזרו בם. ובראיון עמו טען לייזנבי כי העבודה על הסט הייתה קשה בעיקר כי האנט סירב לדבר איתו ישירות במהלך הצילומים.

מאז הופיע לייזנבי בתפקידי אורח וכדמויות משנה בסרטים ותוכניות טלוויזיה. בין היתר שיחק בסרט הפארודיות המצליח "סרט מטוגן" של ג'ון לנדיס והאחים צוקר ובתפקיד המהווה פארודיה על ג'יימס בונד בפרק של החידוש לסדרה "אלפרד היצ'קוק מציג" ובסדרה "סופרבוי". בשנות ה-70, עבד לייזנבי בהונג קונג עם ברוס לי. הוא גם שיחק במספר סרטים מאוחרים מסדרת סרטי "עמנואל", ובקומדיה "זרוקים בשלג" (2003) בכיכובו של מיילו ונטימיליה.

ב-2002 נישא לייזנבי לאשתו השנייה, שחקנית הטניס לשעבר פם שרייבר, ממנה נפרד לאחר שש שנים. לזוג שלושה ילדים.

קישורים חיצוניים
----------------

ויקישיתוף מדיה וקבצים בנושא **ג'ורג' לייזנבי** בוויקישיתוף
* 

* אתר האינטרנט הרשמי של ג'ורג' לייזנבי (באנגלית)

* ג'ורג' לייזנבי, במסד הנתונים הקולנועיים IMDb (באנגלית)

* ג'ורג' לייזנבי, באתר AllMovie (באנגלית)

* ג'ורג' לייזנבי, במסד הנתונים הקולנועיים KinoPoisk (ברוסית)

* ג'ורג' לייזנבי, באתר MusicBrainz (באנגלית)
* אתר למנויים בלבד תומס וינצי'גוארה, ניו יורק טיימס, 50 שנה אחרי, סרט בונד הזה צריך לקבל את היחס הראוי לו, באתר הארץ, 29 בדצמבר 2019

|  |  |  |
| --- | --- | --- |
| **הקודם**:**שון קונרי** | **שחקנים שגילמו את ג'יימס בונד** | **הבא**:**רוג'ר מור** |

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1277996
* BnF: cb14036648f (data)
* GND: 102691227X
* ICCU: UBOV493709
* ISNI: 0000 0001 1950 5883
* LCCN: no97039148
* MusicBrainz: 2a979abd-1d8e-4cf6-bbe5-f46a835c2a48
* NKC: xx0164276
* NLP: A16831330
* NTA: 071350810
* SNAC: w6nk74fq
* SUDOC: 237193124
* VIAF: 64206618
* WorldCat: lccn-no97039148

 |
הליכה ברגליים יחפות על משטחים ואדמות עם מרקמים מסוגים שונים.
הכניסה לשביל הרגליים היחפות בצוק מנרה.
**שביל רגליים יחפות** (קרוי גם: **פארק רגליים יחפות**) הוא שביל או מתחם שמיועד להליכה ברגליים יחפות, המאפשר תחושות שונות בסוליות כפות הרגליים על ידי הליכה על משטחים עם מרקמים שונים.

בהגדרה של "שביל רגליים יחפות" כלולים הן מסלולים קצרים עם סוגי אדמה וקרקע שונים והן מסלולים ארוכים. פעילויות פנאי אלו נועדו לקדם טיפולים בריאותיים ופיזיים, לעורר עניין ציבורי בטבע או פשוט ליצור אטרקציות תיירותיות מקוריות עבור המבקרים.

רעיון ההליכה היחפה
------------------

רעיון ההליכה היחפה פותח לראשונה במאה ה-19 על ידי סבסטיאן קנייפ (אנ') - אחד ממקימי התנועה לרפואה נטורופתית. קנייפ האמין כי חשיפה ומגע של כפות הרגליים למגוון של גירויים טבעיים תהווה צעד ליתרונות טיפוליים. שיטה זו של קנייפ התבססה על פרקטיקה עתיקה של רפלקסולוגיה, שהונהגה בסין במשך אלפי שנים לצורך הרפיה וקידום אריכות ימים.

תפוצה
-----

במדינות אירופה, כולל אוסטריה, דנמרק, צרפת, גרמניה, הונגריה, שווייץ ובריטניה, ישנו מגוון רחב מאוד של פארקים יחפים או שבילי הליכה יחפה. פארקים אלו נשמרים נקיים ומתוחזקים על בסיס קבוע, כך שאת ההליכה היחפה ניתן לבצע בסביבה מתאימה לאנשים הרגילים בכך. פארקים יחפים כוללים מגוון של תחנות הרפתקה, המאפשרים למבקרים לחוות תחושות של אדמה עם מרקמים שונים מתחת כפות הרגליים, כמו לדלג בין נהרות, הליכה בבוץ, בנחלים ובבריכות ומספקים מקומות שבהן ניתן לבצע התעמלות לכפות רגליים, איזון וטיפוס. בשביל היחף (Barfußpfad) בעיר בד סוברנהיים שבגרמניה מבקרים למעלה מ-100,000 איש בשנה מאז הקמתו בשנת 1999.

בשנים האחרונות, גם בישראל נפתחו כמה שבילי רגליים יחפות.

קישורים חיצוניים
----------------

ויקישיתוף מדיה וקבצים בנושא **שביל רגליים יחפות** בוויקישיתוף
* "צוק מנרה ברגליים יחפות", באתר ישראל היום
* ""שביל הרגליים היחפות" בצפון הארץ", באתר 106il
* "טבע בכפות רגלייך", באתר ערוץ 7
* "להרגיש את הטבע בכפות רגליים יחפות", באתר TheMarker
* "אטרקציות בחוף הכרמל? תכירו את שביל הרגליים היחפות", באתר kinderland

הערות שוליים
------------

1. ↑  Wignall, Alice (25 במרץ 2008). "Get your socks off". *The Guardian*. נבדק ב-1 ביולי 2010. `{{cite news}}`:  (עזרה)
2. ↑  Todras-Whitehill, Ethan (22 בספטמבר 2006). "Footloose and Boot Free: Barefoot Hiking". *The New York Times*. נבדק ב-26 ביוני 2010. `{{cite news}}`:  (עזרה)
3. ↑  Owen, Wena Alun (20 במרץ 2009). "Challenge senses on barefoot walk". *BBC News*. נבדק ב-26 ביוני 2010. `{{cite news}}`:  (עזרה)
4. ↑  "Public Barefoot Parks in Europe". barfusspark.info. אורכב מ-המקור ב-2010-06-05. נבדק ב-26 ביוני 2010. `{{cite web}}`:  (עזרה)
5. ↑  "של נעלייך מעל רגלייך: ברוכים הבאים לפארק היחפנים" באתר nrg.
6. ↑  "Fast eine Million Menschen". *Allgemeine Beitung* (בגרמנית). 25 בנובמבר 2009. נבדק ב-26 ביוני 2010. `{{cite news}}`:  (עזרה)
7. ↑  "צוק מנרה ברגליים יחפות", באתר ישראל היום
8. ↑  ""שביל הרגליים היחפות" בצפון הארץ", באתר 106il
9. ↑  "טבע בכפות רגלייך", באתר ערוץ 7
10. ↑  נחנך "שביל רגליים יחפות" בבית ספר "ניצנים", באתר "מודיעינט"
**ג'ורג' ליכטר** (באנגלית: **George Lichter**;‏ 14 בדצמבר 1921 - 2 באוגוסט 2013) היה טייס קרב אמריקאי במלחמת העולם השנייה, ממייסדי חיל האוויר הישראלי.

חייו
----

ליכטר נולד בברוקלין בארצות הברית, בנם של בן ובסי. אביו היגר מרוסיה ואמו נולדה בארצות הברית. לאחר המתקפה על פרל הארבור בדצמבר 1941, החליט להתנדב לשירות צבאי, לאחר מספר חודשים של המתנה ובדיקות רפואיות גויס לזרוע האוויר באפריל 1942. סיים הכשרתו בבית הספר לטיסה בטקסס ושירת כטייס קרב, תחילה הוצב בכנף שהגנה על וושינגטון די. סי. ובנובמבר 1943 נשלח לאנגליה שם שירת בכנף 361 של חיל האוויר השמיני. במהלך מלחמת העולם השנייה הטיס מטוסי P-47 ת'נדרבולט ו-P-51 מוסטנג והשתתף ב-88 גיחות מבצעיות בשמי אירופה, כולל בפלישה לנורמנדי. הוא לחם בקרבות אוויר רבים בהם רשם נזקפו לזכותו שתי הפלות של מטוסי אויב. על שירותו זכה בצלב התעופה המצוינת ובמדליית האוויר. לאחר שירותו הצבאי עבד כמדריך טיסה במזרח הרחוק, סוחר בשאנגחאי ובעסקי טקסטיל בארצות הברית. 

עם הקמת מדינת ישראל התנדב לשירות במלחמת העצמאות במסגרת מח"ל. הוא נשלח לשדה התעופה צ'סקה-בודייוביצה בצ'כוסלובקיה תחת השם הבדוי בנימין פשקין, והדריך בו את קבוצת הישראלים שנשלחו ללמוד טיסה. הוא הדריך על מטוסי האימון אוויה C2B ואת חמשת המצטיינים (דני שפירא, מוטי הוד, שעיה גזית, טיבי בן-שחר וגרשון ליטוויץ) על מטוס הקרב אוויה S-199. עם הגיעו לישראל שירת בחיל האוויר בטייסת הקרב הראשונה. הוא נשלח פעם נוספת לצ'כוסלובקיה להדריך על מטוסי ספיטפייר. בדצמבר 1948 פיקד על מבנה מטוסי הספיטפייר במסגרת מבצע ולוטה 2, מצ'כוסלובקיה דרך יוגוסלביה לישראל. בהמשך פיקד על טייסת מתקדם בבית הספר לטיסה בבסיס סירקין, בו הדריך על מטוסי הרווארד. 

ב-1951 עזב את ישראל וחזר לארצות הברית עם רעייתו אותה הכיר בצ'כוסלובקיה. הוא עסק בתחום הטקסטיל. נפטר בבולדר קולורדו ב-2013, הותיר אחריו שלושה ילדים.

לקריאה נוספת
------------

* **Ups & Downs With No Regrets** ביוגרפיה

קישורים חיצוניים
----------------

* שיר כהן, ‏ג'ורג' ליכטר, ממקימי החיל, הלך לעולמו, באתר חיל האוויר הישראלי, 4 באוגוסט 2013
* אתר למנויים בלבד עופר אדרת, אחרי מות || המדריך הראשון של טייסי הקרב, באתר הארץ, 15 באוגוסט 2013
**Spy vs. Spy** (בתרגום חופשי לעברית: **מרגל נגד מרגל**) הוא קומיקס שחור לבן ללא מילים אשר מתפרסם באופן קבוע במגזין ההומור הסאטירי האמריקאי מד מגזין מינואר 1961 ועד היום. הקומיקס נוצר במקור על ידי הפליט הקובני אנטוניו פרוהיאס. הקומיקס אשר נוצר בהשראת מרוץ החימוש של המעצמות במהלך תקופת המלחמה הקרה מציג באופן הומוריסטי את המאבק המתמשך בין שתי דמויות מרגלים, אחד שחור והשני לבן, אשר מנסים לחסל זה את זה באמצעות שלל מלכודות וכלי נשק מתוחכמים.

לאחר שפרוהיאס יצא לגמלאות, המשיכו להפיק את הקומיקס אמנים שונים: ג'ורג' וודברידג' (יצר שתי רצועות בלבד אשר פורסמו בשנת 1988), בוב קלארק (1988 - 1993), דייב מאנאק (1993 - 1997) ופיטר קופר (משנת 1997 ועד היום).

בעקבות ההצלחה הרבה לה זכתה הסדרה הופקו לאורך השנים משחקי וידאו רבים אשר מבוססים על הסדרה. משחק הווידאו הראשון של הסדרה יצא לשווקים בשנת 1984 ויועד למספר קונסולות משחק ומחשבים ביתיים שונים בהם קומודור 64. המשחק האחרון בסדרה יצא בשנת 2005 ויועד לקונסולות אקס בוקס ופלייסטיישן 2. כמו כן, לאורך השנים הופקו גם סרטוני אנימציה קצרים רבים המתבססים על עלילת הסדרה בתור מעברונים לסדרת המערכונים האמריקנית MADtv.

דמויות
------

* **המרגל השחור והמרגל הלבן** - הדמויות הראשיות.
* **המרגלת האפורה** - ידועה גם כ"ליידי גריי". מרגלת אשר מופיעה בסדרה לעיתים רחוקות ומצליחה תמיד להביס את שני המרגלים. שני המרגלים אשר מאוהבים בה, מנסים לעיתים רבות להציל אותה משום שהיא מתיימרת להיות במצוקה. משום שהיא תמיד ניצחה, פרוהיאס החליט להפסיק להשתמש בה. לאורך השנים האמנים הנוספים אשר יצרו את הסדרה, בהם פיטר קופר, החזירו אותה להופעות מזדמנות.
* **המנהיג השחור והמנהיג הלבן**: הקצינים הבכירים ביותר בשגרירויות אליהם המרגלים משתייכים.

קישורים חיצוניים
----------------

ויקישיתוף מדיה וקבצים בנושא **Spy vs. Spy** בוויקישיתוף
* סקירה באתר toonopedia
* אוסף משחקי וידאו של Spy vs. Spy
שביעיית גטינגן - משמאל לימין שורה עליונה: ויליאם ויעקב גרים. שורה אמצעית: ויליאם אדוארד אלברכט, פרידריך כריסטוף דאלהמן, גיאורג גוטפריד גרווינוס. שורה תחתונה: ויליאם אדוארד ובר, היינריך היוולד
**שביעיית גטינגן** הייתה קבוצה של שבעה פרופסורים מאוניברסיטת גטינגן. בשנת 1837 הם מחו כנגד השינויים בחוקת ממלכת הנובר שביצע באותה עת ארנסט אוגוסט הראשון, מלך הנובר. הם סירבו להישבע למלך החדש, כנהוג. השביעייה הונהגה על ידי פרידריך כריסטוף דאלהמן. שאר חברי השביעייה היו: האחים וילהלם ויעקוב גרים (ידועים כ"האחים גרים"), המשפטן וילהלם אדוארד אלברכט, ההיסטוריון גיאורג גוטפריד גרווינוס, הפיזיקאי וילהלם אדוארד ובר והתאולוג והמזרחן היינריך אוולד.

רקע
---

ממלכת הנובר הייתה באוּניה פרסונלית עם אנגליה, כאשר המלך ויליאם הרביעי, מלך הממלכה המאוחדת שימש גם כמלך הנובר. עם פטירתו ב-20 ביוני 1837, עלה אחיו ארנסט אוגוסט לכס השלטון בהנובר, ואחייניתם ויקטוריה עלתה לשלטון באנגליה. עם הכתרתו הכריז ארנסט אוגוסט כי הוא רואה את החוקה ההנוברית כבלתי מחייבת אותו, וכי הוא מתכנן לכתוב אותה מחדש (או לשכתבה) בהתאם לראות עיניו.

המחאה
-----

דאלהמן החתים את חבריו על מכתב המחאה, והוא הופץ ב-18 בנובמבר 1837 ברחבי גרמניה באלפי עותקים. המכתב עורר גלים ברחבי אירופה, והמלך נאלץ להתמודד עם המחאה. בעקבות פנייתו להנהלת האוניברסיטה, פוטרו שבעת המורים, ולאחים גרים אף ניתנו שלושה ימים כדי לעזוב את הממלכה.

התקשורת והציבור קיבלו את הצעד בצורה חריפה, והתמיכה בפרופסורים המפוטרים (שאף האוניברסיטה הגדירה את פיטורם כ"הפסד גדול לאוניברסיטה") הייתה מקיר אל קיר. ניתן לומר, כי הקמת רפובליקה ליברלית מאוחר יותר בגרמניה, נזקפת לזכות אותו צעד של מחאה על ידי המלומדים.

קישורים חיצוניים
----------------

ויקישיתוף מדיה וקבצים בנושא **שביעיית גטינגן** בוויקישיתוף
**פלאוסיופס** (שם מדעי: ***Palaeosyops***) הוא סוג נכחד של יונק מפריט פרסה ממשפחת הברונתותריומים, שחי מתחילת ועד אמצע האאוקן באמריקה הצפונית. יונק זה היה קטן יחסית לסוגים מאוחרים יותר כמו המגצרופס והאמבולותריום שהגיעו למשקל של 2 עד 3.5 טונות בקירוב.

הממצאים של יונק זה התגלו בויומינג וכן בקולורדו ובאי אלסמיר שבקנדה, והוגדרו ב-1870 בידי החוקר האמריקני ג'וזף ליידי (אנ') ובסוג נכללו 4 מינים לאחר שסוגים נוספים בוטלו. הממצאים כללו בעיקר שרידי שיניים שכללו מלתעות, שיניים טוחנות וניבים ארוכים. ניבים אלה דמו לשיני הטפיריים ותחילה הסיקו בטעות שבעליהם היה טורף או אוכל-כול, אך מדובר בטעות - הפלאוסיופס היה צמחוני לחלוטין והניבים עזרו לו להילחם ביריבים או בטורפים בלבד.

הוא היה קטן יחסית והגיע לגודל של פרה בגובה 1.6 מטר ובמשקל 600 עד 800 קילוגרם בממוצע. הוא היה חסר קרניים, אך היה בעל חדק כשל טפיר מעל אפו, איתו "אחז" בענפי עצים ושיחים. הוא היה בעל רגליים קצרות ואורך עצם הזרוע שלו הגיע לאורך 26 סנטימטרים בלבד. מבנה השיניים הותאם לאכילת צמחייה רכה. הייתה לו דו-צורתיות זוויגית בין הזכרים לנקבות, הקטנות יותר.

הוא היה יונק יערות נמוך שהתקיים בסביבה לחה. עם זאת יערות אלה התייבשו והוחלפו בצמחיית ערבה, מה שתרם להכחדתו.

קישורים חיצוניים
----------------

ויקישיתוף מדיה וקבצים בנושא **פלאוסיופס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* GBIF
 |
**ארנסט הראשון, נסיך אנהלט-דסאו** (בגרמנית: **Ernst von Anhalt**; ‏1454 - 12 ביוני 1516), היה נסיך גרמני מבית אסקניה ושליט דוכסות אנהלט-דסאו.

ביוגרפיה
--------

ארנסט נולד בשנת 1454, היה בנו של גאורג הראשון, נסיך אנהלט-דסאו, ואשתו הרביעית אנה מלינדוב-רופין, בתו של אלברכט השביעי, רוזן לינדוב-רופין.

בשנת 1473 מת אביו, וארנסט ירש את נסיכות אנהלט-דסאו יחד עם אחיו גאורג השני, זיגיסמונד השלישי, ורודולף הרביעי, בלא כל חלוקה של השטחים.

מותם של זיגיסמונד השלישי בשנת 1487, גאורג השני בשנת 1509, ורודולף הרביעי בשנת 1510 ללא יורשים, הותירו את ארנסט כשליט יחיד של אנהלט-דסאו. ב-12 ביוני 1516 מת ארנסט בדסאו, ובניו יוהאן החמישי, גאורג השלישי ויואכים הראשון ירשו את נחלותיו.

משפחתו
------

ב-20 בינואר 1494 התחתן ארנסט בקוטבוס עם מרגרטה ממינסטרברג-אלס, בתו של היינריך הראשון, דוכס מינסטרברג-אלס, ונכדתו של ייז'י מפודבראדי, מלך בוהמיה, מלך בוהמיה, ממנה היו לו ארבעה בנים:

* תומאס מאנהלט-דסאו (1503).
* יוהאן החמישי, נסיך אנהלט-צרבסט (1504–1551).
* גאורג השלישי, נסיך אנהלט-דסאו (1507–1553).
* יואכים הראשון, נסיך אנהלט-דסאו (1509–1561).

  


|  |
| --- |
| **ארנסט הראשון, נסיך אנהלט-דסאו**  בית אסקניה  נולד:1454 מת:12 ביוני 1516 |
| **גאורג הראשון** | **נסיכות אנהלט-דסאו  1473–1516**  **בשיתוף עם גאורג השני,  זיגיסמונד השלישי, ורודולף הרביעי** | **יוהאן החמישי  גאורג השלישי  יואכים הראשון**
 |

|  |  |
| --- | --- |
| בקרת זהויות עריכת הנתון בוויקינתונים | 
* GND: 136926339
* VIAF: 81189696
* WorldCat (עם VIAF): 81189696

 |
**Spyro Reignited Trilogy** הוא משחק וידאו שפותח על ידי חברת Toys for Bob ושווק על ידי חברת Activision. המשחק הוא אוסף חידושים של שלושת המשחקים הראשונים בסדרת המשחקים "Spyro". הוא יצא ל-PlayStation 4 ול-Xbox One ב-13 בנובמבר 2018, ול-Microsoft Windows ולנינטנדו סוויץ' ב-3 בספטמבר 2019.

משחקיות
-------

Spyro Reignited Trilogy הוא חידוש של טרילוגית Spyro המקורית שפותחה על ידי Insomniac Games עבור קונסולת הפלייסטיישן: Spyro the Dragon,‏ !Spyro 2: Ripto's Rage‏ ו-Spyro: Year of the Dragon. כל משחק הוא תלת־ממדי ובו משחקים עם דרקון סגול בשם "ספיירו". בנוסף, המשחקים כוללים מספר פריטי אספנות שיש לרכוש כדי להתקדם במשחק, כמו אבני חן, המשמשות גם כמטבע, וביצי דרקון.

Spyro Reignited Trilogy מנסה בעיקר להישאר נאמן למשחקיות של המשחקים המקוריים. כמה תכונות, הקיימות רק באחד או שניים מהטרילוגיה המקורית, אוחדו בכל שלושת המשחקים המחודשים, כמו "נקודות מיומנות", והיכולת של ספיירו להתגלגל מצד לצד.

כמה אויבים במשחק הראשון, למשל, החזיקו נשקים חצי אוטומטיים בגרסת הפלייסטיישן המקורית של המשחק, ובגרסה המחודשת הם משתמשים ברובי פיינטבול.

פיתוח
-----

Spyro Reignited Trilogy הוכרז רשמית ב-5 באפריל 2018. טום קני, שדיבב במשחקים הקודמים בסדרה, חזר לדבב בטרילוגיית Regnited Trilogy, ודיבב את ספיירו גם במשחק הראשון המחודש, אותו דיבב במקור קרלוס אלאזרקי. הפסקול, שהולחן על ידי סטיוארט קופלנד, עבר גם חידוש.

המשחק היה אמור לצאת במקור ב-21 בספטמבר 2018, אך נדחה ל-13 בנובמבר 2018.

ביקורות
-------

המשחק קיבל ביקורות חיוביות. הדירוג באתר Metacritic נע בין 79 ל-83 מתוך 100.

קישורים חיצוניים
----------------

* 

* אתר האינטרנט הרשמי של Spyro Reignited Trilogy (בשפות מרובות)
* Spyro Reignited Trilogy, ברשת החברתית פייסבוק

* Spyro Reignited Trilogy, ברשת החברתית טוויטר

* Spyro Reignited Trilogy, ברשת החברתית אינסטגרם

* Spyro Reignited Trilogy, סרטונים בערוץ היוטיוב

* "Spyro Reignited Trilogy", במסד הנתונים הקולנועיים IMDb (באנגלית)

* "Spyro Reignited Trilogy", באתר Metacritic (באנגלית)
* Spyro Reignited Trilogy, באתר PCGamingWiki (באנגלית)

הערות שוליים
------------

1. ↑  Spyro Reignited Trilogy, Metacritic (באנגלית)
2. ↑  Spyro Reignited Trilogy, Metacritic (באנגלית)
3. ↑  Spyro Reignited Trilogy, Metacritic (באנגלית)
4. ↑  Spyro Reignited Trilogy, Metacritic (באנגלית)
**צ'אד צ'אנינג** (נולד ב-31 בינואר 1967) הוא מתופף וגיטריסט אמריקאי, חבר להקת "נירוונה" בעבר. 

בגיל צעיר עבר צ'אנינג תאונה בשיעור התעמלות בבית-הספר, שבעקבותיה עבר שמונה ניתוחים ונזקק לחמש שנים של החלמה. בעקבות זאת קנו לו הוריו גיטרת בס, שבנגינה בה העביר את זמנו. כשהתחבושת הגבס שלרגליו הוסרה, קנו לו הוריו מערכת תופים כדי לסייע לרגליו להתחזק. צ'אנינג למד במהרה את הנגינה בתופים, ובהמשך החל להופיע במועדונים מקומיים.

לפני שהצטרף לנירוונה היה צ'אנינג חבר בלהקות "טיק דולי רואו" (Tic Dolly Row) ו"מיינד סירקוס" (Mind Circus).

בשנת 1988 הצטרף צ'אנינג לנירוונה, לצד קורט קוביין וקריסט נובוסליץ'. צ'אנינג שימש מתופף בהקלטת האלבומים "Bleach" ו-"Incesticide", וכמו כן במספר שירים נוספים שהוציאה הלהקה לאור. ב-1990 פרש מהלהקה בשל מחלוקות יצירתיות, כתוצאה מהחלטה משותפת של חבריה. את מקומו בלהקה תפס דייב גרוהל לאחר תקופת חיפושים ארוכה.

בשנת 2004 נכללה במארז התקליטורים "With the Lights Out" הקלטה של חזרה שערכה נירוונה בדצמבר 1988, ובה צ'אנינג מנגן על התופים.

לאחר שעזב את נירוונה, ניגן צ'אנינג במספר להקות, בחלקן בתופים ובחלקן בגיטרה: "פייראנטס" (Fireants), "המתודיסטים" (The Methodists), "איסט אוף דה אקווייטור" (East of the Equator), "רדבאנד" (Redband) ו"ביפור קארס" (Before Cars).

דיסקוגרפיה
----------

### עם נירוונה

* *Bleach*‏ (1989)
* *Incesticide*‏ (1992)

קישורים חיצוניים
----------------

* צ'אד צ'אנינג, ברשת החברתית פייסבוק
* צ'אד צ'אנינג, ברשת החברתית טוויטר
* צ'אד צ'אנינג, ברשת החברתית אינסטגרם
* צ'אד צ'אנינג, במסד הנתונים הקולנועיים IMDb (באנגלית)
* צ'אד צ'אנינג, באתר AllMusic (באנגלית)
* צ'אד צ'אנינג, באתר MusicBrainz (באנגלית)
* צ'אד צ'אנינג, באתר Discogs (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0003 5606 0144
* MusicBrainz: e2f28104-72bb-4c8f-b0f9-78d4eaf492fd
* NKC: xx0140735
* VIAF: 176146930
* WorldCat: viaf-176146930

 |
אינגיביירג בבית לחם, ספטמבר 2008
**אינגיביירג סולרון גיסלדוטיר** (באיסלנדית: **Ingibjörg Sólrún Gísladóttir**; נולדה ב-31 בדצמבר 1954 ברייקיאוויק) היא פוליטיקאית איסלנדית שכיהנה כשרת החוץ של איסלנד ממאי 2007 עד ינואר 2009, וכיושבת ראש המפלגה הסוציאל-דמוקרטית באיסלנד מתחילת יולי 2007 עד ינואר 2009 עת פרשה מסיבות בריאותיות. לאחר פרישתה עיקר פועלה מתמקד בנציבות הנשים הבינלאומית. בהשקפתה ופועלה היא פמיניסטית.

השכלה
-----

אינגיביירג קיבלה תואר בוגר בהיסטוריה ואמנות מאוניברסיטת איסלנד בשנת 1979. לאחר מכן עברה לדנמרק ולמדה באוניברסיטת קופנהגן. בשנת 1981 חזרה לאיסלנד וסיימה לימודי מוסמך (cand.mag) בהיסטוריה באוניברסיטת איסלנד.

קריירה פוליטית
--------------

אינגיביירג החלה את הקריירה הפוליטת שלה במפלגת הנשים "הברית הנשית", מפלגה שייצגה במועצת העיר רייקיאוויק משנת 1982 לשנת 1988. היא גם ייצגה את המפלגה בפרלמנט בין השנים 1991–1994.

בשנת 1994 היא הפכה לראש עיריית רייקיאוויק והובילה קואליציה של ארבע מפלגות פוליטיות. היא כיהנה כראש עיר עד 2003.

בשנת 2005 הפכה אינגיביירג למנהיגת מפלגת הברית הנשית, לאחר שזכתה בהתמודדות מול המנהיג הקודם אוֹסוּר סְקַרְפְּהְיֵדִ'ינְסוֹן, שר החוץ הנוכחי של איסלנד.

תומכיה של אינגיביירג השוו אותה לטוני בלייר, וראו בה את ראש הממשלה הבאה של איסלנד. עם זאת, לבסוף נתן נשיא איסלנד אולפור רגנר גרימסון את תפקיד ראש הממשלה ליוהאנה סיגורדרדוטיר בינואר 2009, שזכתה בו לאחר מכן בבחירות של אפריל באותה שנה.

קישורים חיצוניים
----------------

ויקישיתוף מדיה וקבצים בנושא **אינגיביירג סולרון גיסלדוטיר** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007399850905171
* LCCN: n92089984
* VIAF: 1669501
* WorldCat: lccn-n92089984

 |
**אינגי הויסטד** (בפארואזית: **Ingi Højsted**; נולד ב-12 בנובמבר 1985 בטורסהאבן שבאיי פארו) הוא כדורגלן עבר פארואזי ששיחק בעמדת הקשר בעיקר ב-B36 טורסהאבן ובנבחרת איי פארו.

קריירת מועדונים
---------------

הויסטד נולד בטורסהאבן, בירת איי פארו. הוא גדל במחלקת הנוער של B36 טורסהאבן המקומית. בקיץ 2002 הצטרף לארסנל מהפרמייר ליג. הוא שיחק במועדון במשך 3 עונות, אך לא ראה דקות משחק בקבוצה הבוגרת, וחזר ל-B36 טורסהאבן. הוא שיחק במועדון במשך עונה אחת, בה ערך 25 הופעות והבקיע שער אחד. בהמשך עבר לבירמינגהאם סיטי, אך שיחק 45 דקות בקבוצת המילואים. לאחר מכן חזר פעם נוספת ל-B36 טורסהאבן, בה שיחק במשך 5 עונות וערך 51 הופעות, בהן הבקיע שני שערים. לאחר פציעות מתמשכות, פרש הויסטד מכדורגל בגיל 26.

קריירה בינלאומית
----------------

ב-29 באפריל 2003 ערך הויסטד את הופעת הבכורה שלו בנבחרת איי פארו, כשנכנס כמחליף לקראת המחצית השנייה בניצחון 2-1 על נבחרת קזחסטן במשחק ידידות. הוא ערך 6 הופעות בנבחרת, מתוכן שתיים נגד נבחרת ישראל במסגרת מוקדמות מונדיאל 2006.

תארים
-----

* אליפות איי פארו (2): 2005, 2011

קישורים חיצוניים
----------------

* פרופיל, באתר Transfermarkt
* פרופיל, באתר WorldFootball.net
* פרופיל, באתר National Football Teams